CELEX: C2007/247/69
Language: sk
Date: 2007-10-20 00:00:00
Title: Vec F-68/07: Žaloba podaná 6. júla 2007 – Gering/Europol

20.10.2007   
            
            
               SK
            
            
               Úradný vestník Európskej únie
            
            
               C 247/42
            
         Žaloba podaná 6. júla 2007 – Gering/Europol
   (Vec F-68/07)
   (2007/C 247/69)
   Jazyk konania: holandčina
   Účastníci konania
   
      Žalobca: Radolf Gering (La Haye, Holandsko) (v zastúpení: P. de Casparis, advokát)
   
      Žalovaný: Európsky policajný úrad (Europol)
   Návrhy žalobcu
   
               —
            
            
               zrušiť rozhodnutie prijaté v nadväznosti na sťažnosť z 5. apríla 2007 zaslanú 10. apríla 2007 a v prípade potreby rovnako aj zmluvu z 24. apríla 2007 v časti týkajúcej sa zaradenia,
            
         
               —
            
            
               zaviazať Europol:
               
                           —
                        
                        
                           zaplatiť žalobcovi od 1. augusta 2003 mzdu v súlade s platovou triedou 4.2 alebo, pokiaľ to Súd prvého stupňa považuje za potrebné, mzdu v súlade s platovou triedou 4.1,
                        
                     
                           —
                        
                        
                           subsidiárne: zaplatiť žalobcovi od 1. augusta 2004 mzdu v súlade s platovou triedou 4.6, od 1. augusta 2005 mzdu v súlade s platovou triedou 4.8 a od 1. augusta 2007 mzdu v súlade s platovou triedou 4.9,
                        
                     
         
               —
            
            
               zaviazať Europol na náhradu trov konania.
            
         Žalobné dôvody a hlavné tvrdenia
   Žalobca najmä napadol rozhodnutie Europolu z 5. apríla 2007 a dodatok k zmluve z 24. apríla 2007 svojej zmluvy o prijatí do zamestnania, lebo tieto dokumenty určili jeho zaradenie do platovej triedy 4, platového stupňa 2 od 1. decembra 2004, a nie od 1. augusta 2003, dňa nástupu do zamestnania.
   Žalobca tvrdí, že Europol bol povinný rešpektovať zásadu rovnosti v súvislosti s odmeňovaním a zaradením členov personálu. Podľa názoru Europolu totiž rozhodnutie povýšiť žalobcu od 1. decembra 2004, a nie od 1. augusta 2003 je opodstatnené tým, že až od uvedeného dátumu začal žalobca vykonávať úlohy v rozsahu podobnom tomu, ktorý majú vedúci oddelenia zaradení do platovej triedy 4 a niesť podobnú zodpovednosť. Žalobca spochybňuje tieto úvahy a tvrdí, že Europol nevysvetlil, čím sa úlohy a zodpovednosti, ktoré mal počas obdobia od 1. augusta 2003 do 1. decembra 2004, líšili od tých, ktoré mali vedúci oddelenia. Navyše, Europol neuviedol skutočnosti a okolnosti, ktorými by preukázal, že činnosti žalobcu boli menej početné a/alebo obsahovali menej zodpovedností, než mali iní vedúci oddelení.